Official Journal 310 , 16/12/2004 P. 0379 - 0381



33. PRÓTACAL MAIDIR LEIS NA hIONSTRAIMÍ AGUS NA CONARTHAÍ A RINNE AN CONRADH AG BUNÚ AN CHOMHPHOBAIL EORPAIGH AGUS AN CONRADH AR AN AONTAS EORPACH A FHORLÍONADH NÓ A LEASÚ TÁ NA hARDPHÁIRTITHE CONARTHACHA, DE BHRÍ go n-aisghaireann Airteagal IV-437(1) den Bhunreacht an Conradh ag bunú an Chomphobail Eorpaigh agus an Conradh ar an Aontas Eorpach mar aon leis na hIonstraimí agus na Conarthaí a rinne iad a fhorlíonadh nó a leasú, DE BHRÍ nach mór liosta a dhéanamh de na hionstraimí agus na conarthaí dá dtagraítear in Airteagal IV-437(1), DE BHRÍ gur chóir substaint Airteagal 9(7) de Chonradh Amstardam a ionchorprú, AG MEABHRÚ DÓIBH go bhfuil Ionstraim an 20 Meán Fómhair 1976 maidir le toghadh ionadaithe do Pharlaimint na hEorpa trí vótáil chomhchoiteann dhíreach le fanacht i bhfeidhm, TAR ÉIS COMHAONTÚ ar na forálacha seo a leanas a chuirfear i gceangal leis an gConradh ag bunú Bunreachta don Eoraip agus leis an gConradh ag bunú an Chomhphobail Eorpaigh do Fhuinneamh Adamhach: Airteagal 1 1. Aisghairtear leis seo na hIonstraimí agus na Conarthaí seo a leanas a rinne an Conradh ag bunú an Chomphobail Eorpaigh a fhorlíonadh nó a leasú: (a) Prótacal an 8 Aibreán 1965 ar phribhléidí agus díolúintí na gComhphobal Eorpach atá i gceangal leis an gConradh ag bunú Comhairle aonair agus Coimisiún aonair (IO 152, 13.7.1967, lch. 13); (b) Conradh an 22 Aibreán 1970 a leasaíonn forálacha buiséadachta áirithe de na Conarthaí ag bunú na gComhphobal Eorpach agus den Chonradh ag bunú Comhairle aonair agus Coimisiún aonair de na Comhphobail Eorpacha (IO L 2, 2.1.1971, lch. 1); (c) Conradh an 22 Iúil 1975 a leasaíonn forálacha áirithe airgeadais de na Conarthaí ag bunú na gComhphobal Eorpach agus den Chonradh ag bunú Comhairle aonair agus Coimisiún aonair de na Comhphobail Eorpacha (IO L 359, 31.12.1977, lch. 4); (d) Conradh an 10 Iúil 1975 ag leasú forálacha áirithe den Phrótacal ar Reacht an Bhainc Eorpaigh Infheistíochta (IO L 91, 6.4.1978, lch. 1); (e) Conradh an 13 Márta 1984 ag leasú, maidir leis an nGraonlainn, na gConarthaí ag bunú na gComhphobal Eorpach (IO L 29, 1.2.1985, lch. 1); (f) Ionstraim Eorpach Aonair an 17 Feabhra 1986 agus an 28 Feabhra 1986 (IO L 169, 29.6.1987, lch. 1); (g) Ionstraim an 25 Márta 1993 ag leasú an Phrótacail ar Reacht an Bhainc Eorpaigh Infheistíochta tríd an mBord Gobharnóirí a chumhachtú Ciste Eorpach Infheistíochta a bhunú (IO L 173, 7.7.1994, lch. 14); (h) Cinneadh 2003/223/CE an 21 Márta 2003 ón gComhairle, ag teacht le chéile di i dtionól na gCeannairí Stáit nó Rialtais, maidir le hAirteagal 10.2 de Reacht an Chórais Eorpaigh Banc Ceannais agus an Bhainc Cheannais Eorpaigh a leasú (IO L 83, 1.4.2003, lch. 66). 2. Aisghairtear leis seo Conradh Amstardam an 2 Deireadh Fómhair 1997 ag leasú an Chonartha ar an Aontas Eorpach, na gConarthaí ag bunú na gComhphobal Eorpach agus ionstraimí gaolmhara áirithe (IO C 340, 10.11.1997, lch. 1). 3. Aisghairtear leis seo Conradh Nice an 26 Feabhra 2001 ag leasú an Chonartha ar an Aontas Eorpach, na gConarthaí ag bunú na gComhphobal Eorpach agus ionstraimí gaolmhara áirithe (IO C 80, 10.3.2001, lch. 1). Airteagal 2 1. Gan dochar do chur i bhfeidhm Airteagal III-432 den Bhunreacht agus Airteagal 189 den Chonradh ag bunú an Chomhphobail Eorpaigh do Fhuinneamh Adamhach, glacfaidh ionadaithe Rialtais na mBallstát de chomhthoil na forálacha is gá d'fhonn déileáil le fadhbanna áirithe a bhaineann go sonrach le hArd-Diúcacht Lucsamburg agus a éiríonn ó Chomhairle Aonair agus Coimisiún Aonair de na Comhphobail Eorpacha a chruthú. 2. Fanfaidh an Ionstraim maidir le toghadh ionadaithe do Pharlaimint na hEorpa trí vótáil chomhchoiteann dhíreach, atá i gceangal le Cinneadh ón gComhairle 76/787/CEGC, CEE, Euratom (IO L 278, 8.10.1976, lch. 1), i bhfeidhm faoi mar atá sé tráth an Conradh ag bunú Bunreachta don Eoraip a theacht i bhfeidhm. Chun é a chur in oiriúint don Bhunreacht, leasaítear an Ionstraim sin mar a leanas: (a) Scriostar Airteagal 1(3). (b) Ní bhaineann an leasú seo leis an téacs Gaeilge. (c) In Airteagal 6(2) scriostar " 8 Aibreán 1965" agus cuirtear "an Aontais Eorpaigh" in ionad "na gComhphobal Eorpach". (d) Sa dara fleasc d'Airteagal 7(1) cuirtear "den Choimisiún Eorpach" in ionad "de Choimisiún na gComhphobal Eorpach". (e) Sa tríú fleasc d'Airteagal 7(1) cuirtear "i gCúirt Bhreithiúnais an Aontais Eorpaigh" in ionad "i gCúirt Bhreithiúnais na gComhphobal Eorpach nó sa Chúirt Chéadchéime". (f) Sa chúigiú fleasc d'Airteagal 7(1) cuirtear "den Chúirt Iniúchóirí" in ionad "de Chúirt Iniúchóirí na gComhphobal Eorpach". (g) Sa séú fleasc d'Airteagal 7(1), cuirtear "an tOmbudsman Eorpach" in ionad "Ombudsman na gComhphobal Eorpach". (h) Sa seachtú fleasc d'Airteagal 7(1), cuirtear "an Aontais Eorpaigh" in ionad "Chomhphobal Eacnamaíochta na hEorpa agus an Chomhphobail Eorpaigh do Fhuinneamh Adamhach". (i) Sa naoú fleasc d'Airteagal 7(1), cuirtear "de bhun an Chonartha ag bunú Bunreachta don Eoraip agus an Chonartha ag bunú an Chomhphobail Eorpaigh do Fhuinneamh Adamhach" in ionad "de bhun na gConarthaí ag bunú Chomhphobal Eacnamaíochta na hEorpa agus an Chomhphobail Eorpaigh do Fhuinneamh Adamhach"; agus cuirtear "de chuid an Aontais" in ionad "de chuid na gComhphobal". (j) San aonú fleasc déag d'Airteagal 7(1), cuirtear "d'institiúidí, de chomhlachtaí, d'oifigí nó de ghníomhaireachtaí an Aontais" in ionad "d'institiúidí na gComhphobal Eorpach nó de na sainchomhlachtaí a ghabhann leo nó den Bhanc Cheannais Eorpach". (k) Déantar pointí (a) go (k) faoi seach de na fleasca d'Airteagal 7(1). (l) Déantar pointí (a) agus (b) faoi seach de na fleasca sa dara fomhír d'Airteagal 7(2). (m) Sa dara fomhír d'Airteagal 11(2), cuirtear "san Aontas" in ionad "sa Chomhphobal"; cuirtear "cinneadh Eorpach a ghlacadh lena socrófar tréimhse eile toghchánaíochta" in ionad "tréimhse eile toghchánaíochta a shocrú"; agus cuirtear "na chéad fhomhíre" in ionad "na fomhíre roimhe seo". (n) In Airteagal 11(3), cuirtear "gan dochar d'Airteagal III-336 den Bhunreacht" in ionad "gan dochar d'Airteagal 139 den Chonradh ag bunú an Chomhphobail Eorpaigh". (o) In Airteagal 14, cuirtear "ar thionscnamh" in ionad "ar thogra" agus cuirtear "na rialacháin Eorpacha nó na cinntí Eorpacha is gá a ghlacadh" in ionad "na bearta sin a ghlacadh". --------------------------------------------------